The Accountant (cinta de 2016)

Iste articlo ye sobre una cinta d'acción estausunidense de 2016; ta atros usos, se veiga The Accountant y The Accountant (cinta).

The Accountant (títol orichinal en anglés, en aragonés O contable, estrenada en Aragón con o suyo títol traduciu enta lo castellano como El contable) ye una cinta de cine estausinidense de cine d'intriga d'acción estrenada l'anyo 2016, dirichida por Gavin O'Connor seguntes un guión orichinal de Bill Dubuque, con una banda sonora orichinal de Mark Isham, una dirección de fotografía de Seamus McGarvey y una producción cinematografica de Lynette Howell Taylor y Mark Williams ta las productoras Electric City Entertainment, RatPac-Dune Entertainment y Zero Gravity Management. De l'elenco d'actors d'a cinta en fan parte Ben Affleck, Anna Kendrick, J. K. Simmons, Jon Bernthal, Jeffrey Tambor, John Lithgow, Cynthia Addai-Robinson, Jean Smart, Andy Umberger y Alison Wright, entre d'atros.

Christian Wolff ye un hombre autista a qui su pai (que yera militar) entrenó en arts marcials chunto con su hermano Braxton. D'adulto, Christian treballa como contable ta organizacions mafiosas, auditando las suyas cuentas ta descubrir robos d'os miembros d'o grupo mafioso. Oficialment treballa ta una empresa suya de contabilitat que se troba en Plainfield (Illinois) que fa servir como pantalla ta encubrir a suya verdadera actividat, y recibe los suyos encargos a través d'una muller anonima. Bel día recibe un encargo "legal": lo contractan ta auditar a Living Robotics dimpués que lo director executivo d'a empresa, Lamar Blackburn y la suya chirmana Rita descubren bellas irregularidaz. En ixe treballo recibe l'aduya de Dana Cummings, auditora interna d'a empresa y que ye qui heba descubierto las irregularidaz. Simultaniament, Marybeth Medina, una funcionaria d'o Departamento d'o Tresoro d'os Estaus Unius, recibe l'encargo de descubrir a verdadera identidat de Christian. Iste fa en una nueit un gran treballo d'auditoría en revisando cuentas y descubre una malversación de 61 millons de dólars, pero encara no ha localizau qui en ye lo culpable. Ixa mesma nueit bel un obliga a lo director financiero d'a empresa, Ed Chilton, a suicidar-se y a lo día siguient Lamar Blackburn li revoca l'encargo y li paga por tot o treballo que encara no ha rematau. Bien luego, Christian consigue matar a dos sicarios que heban ninviau a matar-lo a él y descubre que tamién atros sicarios marchan a matar a Dana, cosa que tamién consigue evitar. Cuan troba muerta a Rita, deduz que lo culpable d'o robo d'os diners ye Lamar Blackburn, a la vegada que Marybeth Medina descubre que en realidat Christian subministra información a lo diretor d'o Trasoro, que li diz que la substituya como contacto.

A cinta s'ambienta en a suya epoca actual (2016) en Plainfield y atros puestos d'Illinois y en Washington, DC, y las suyas escenas se filmoron en Atlanta y Cartersville (Cheorchia) y en Chicago (Illinois) en os Estaus Unius y en Zúrich (cantón de Zúrich) en Suiza. Localizacions de The Accountant en Internet Movie Database.

The Accountant ye una cinta que ha recibiu bels premios y nominacions, encara que garra d'istos premios no fa parte d'os premios cinematograficos mas conoixius u destacaus.

 Elenco The Accountant en Internet Movie Database. 
 Actor  Papel  Notas    '''' 

 Se veiga tamién 
 Cine en 2016.
 Cintas de 2016.

 Referencias 

 Vinclos externos 
  The Accountant en Internet Movie Database.
  The Accountant en Rotten Tomatoes.

Categoría:Cintas ambientadas en Plainfield (Illinois)
Categoría:Cintas ambientadas en Illinois
Categoría:Cintas ambientadas en Washington, DC
Categoría:Cintas ambientadas en 2016
Categoría:Cintas con banda sonora orichinal de Mark Isham
Categoría:Cintas con dirección de fotografía de Seamus McGarvey
Categoría:Cintas con guión de Bill Dubuque
Categoría:Cintas con montache de Richard Pearson
Categoría:Cintas de cine d'acción
Categoría:Cintas de cine d'intriga
Categoría:Cintas d'Estaus Unius
Categoría:Cintas dirichidas por Gavin O'Connor
Categoría:Cintas en anglés
Categoría:Cintas en francés
Categoría:Cintas en indonesio
Categoría:Cintas en Panavision
Categoría:Cintas en Technicolor
Categoría:Cintas interpretadas por Alison Wright
Categoría:Cintas interpretadas por Andy Umberger
Categoría:Cintas interpretadas por Anna Kendrick
Categoría:Cintas interpretadas por Ben Affleck
Categoría:Cintas interpretadas por Cynthia Addai-Robinson
Categoría:Cintas interpretadas por J. K. Simmons
Categoría:Cintas interpretadas por Jean Smart
Categoría:Cintas interpretadas por Jeffrey Tambor
Categoría:Cintas interpretadas por John Lithgow
Categoría:Cintas interpretadas por Jon Bernthal
Categoría:Cintas producidas por Lynette Howell Taylor
Categoría:Cintas producidas por Mark Williams
Categoría:Cintas rodadas en Atlanta
Categoría:Cintas rodadas en Cartersville (Cheorchia)
Categoría:Cintas rodadas en Chicago
Categoría:Cintas rodadas en Zúrich